Vita:Mikrofon

message: Állandó mágnes vasmagjában helyeznek el egy könnyen elmozduló tehercset (pille), melyre egy tölcsér van erősítve. A tölcsér a hang hatására rezegni kezd, és a mágneses térben mozgó tekercsben feszültség indukálódik, mely arányos a hangjellel. Drágábbak, de minőség/ár arányuk kiemelkedően jó. Profik és kezdők számára is ajánlott. A legszélesebb körben használható mikrofonok. Impedanciája kb. 800 Ohm.
replies: text: Megjegyzések (–:

text: * Tapasztalataim szerint "tölcsér" helyett "membrán" szót szoktunk alkalmazni mikrofonok esetében

text: * A legtöbb esetben a dinamikus mikrofon mindenképpen olcsóbb, mint egy kondenzátor mikrofon. High-end kategória esetén meg nem biztos, hogy van értelme az összevetésnek. Ezért eltávolítottam az árra való hivatkozást.

text: * Az impedanciára általában 100-150 Ohm körüli hivatkozásokat találtam, 800 Ohmosat egyátalán nem.
Bajnokk vita 2007. december 31., 00:48 (CET))
A szócikk szerzőjének a következő tartalmú levelet írtam 2009.07.30-án.
Tisztelt Tóth Péter !
 
Mos olvastam a közelmúltban feltett szócikkét a mikrofonokról. 
Nem tartom etikátlannak, ha valaki indirekt módon reklámozza stúdióját a Wikipedia-n keresztül, megteszik ezt más cégek is, bár a stúdió közvetlen említését nem tartom túl szerencsésnek. Főleg akkor tudnám ezt a módszert teljesen elfogadni, ha a szócikk valóban hasznos és hibátlan lenne. Sajnos azonban erős átdolgozásra szorul. Tárgyi tévedések és a szakmában már régóta meggyökeresedett, ezért fellebbezhetetlennek látszó butaságok is vannak benne. Nem tudom hol tanulta a szakmát, de úgy gondolom, annak szabad a fejét tudományos ismeretterjesztésre adnia, aki nagyon megismert egy szakterületet, és többszörösen ellenőrizte mondanivalóját. A Wikipedia-t sokan tankönyvszerűen is használják, ezért óriási a felelőssége annak, aki szócikket helyez el benne. Ha egy szócikkben kisebb elírások, a tudományos körökben is hosszú ideje vitatott megállapítások vannak, akkor a Wikipedia közösségből érkező személytelen segítség természetes, és helyénvaló. Alapvető meg-nem-értésekről tanúskodó szócikket viszont a szerzőjének kell átdolgoznia, vagy le kell törölnie. 
Kérem, a fenti néhány sor ne szegje kedvét, inkább sarkallja több tudás megszerzésére. Kezdetnek ajánlom a szócikk angol megfelelőjének fordítását. Az nagyon hasznos lenne, és Ön is sokat tanulna belőle. (Az angol megfelelőben szintén van néhány vitatható mondat a nagyimpedanciás mikrofonok említése környékén, ahol nem a tényszerűség  hiányzik, hanem annak megemlítése, hogy igen ritka a nagyimpedanciás mikrofon, mivel csak speciálisan használható, ha egyáltalán érdemes használni, mivel egyszerűen kiváltható normál dinamikus mikrofonnal és egy transzformátorral, ha valakinek mindenáron olyan kell.) Az angol szócikk egyébiránt alapos, és fordításra nagyon érdemes. Ha elvégzi a munkát, utána a referenciák között elhelyezhet egy ugrást azzal, hogy  további információt itt-és-itt talál, akit érdekel. Oda viszont elhelyezheti akár a teljes most fennlévő szöveget is.
    
Üdvözlettel,
Kishonti István
Az elmúlt két hétben változás nem történt.
A nagyszámú helytelen megállapítás miatt a szöveg javítása értelmetlen lenne. Vagy töröljék le, vagy vegyék rá a szerzőt az angol megfelelő fordítására.
Üdvözlettel,
Kishonti István
igazgató
oktOpus Multimédia Intézet

message: 100 éve van a cikken egy  sablon; feltehetően jogosan: http://martajozsef.5mp.eu/web.php?a=martajozsef&o=jYPnqHWQIBMi legyen? OsvátA Palackposta 2016. szeptember 26., 15:23 (CEST)
Előbb igazolni kellene, hogy nem innen másoltak. Gyurika vita 2018. szeptember 26., 11:44 (CEST)
thread_title:  Copypaste 

message: A cikkben egyetlen szó sem esik a manapság elterjedt vezeték nélküli technika alkalmazásáról, ez is mutatja a cikk elavultságát. 
A felhasználó egy kisméretű adóberendezést hord a testén, ami az általa használt mikrofon jelét továbbítja a vevőegység felé. Kb. ennyit tudok a dologról, ez nagyjából 30 éves infó. Ha jól emlékszem, anno URH adó volt benne (manapság lehet, hogy Bluetooth). Színházakban használtak (vagy használnak) ilyet. A mikrofon lehet kézben hordott is, ebben az esetben az adó bele van építve a mikrofon házába. Nincs vezeték, nincs gabalyodás, nincs jelveszteség, stb. 
A cikkben lévő infók maradhatnak, ezek ma már történelmi emlékek (pl. szénmikrofon, vezetékes telefon, stb). Az új infókkal kellene bővíteni. 
Madárhangok felvétele: lehet, hogy ilyen puskaszerű mikrofont is használtak valamikor, de én olyat láttam, ahol a mikrofon nem volt hosszú, hanem kis méretű, mögötte pedig egy kis mechanikus parabola-ernyő volt elhelyezve, ami a hangokat a mikrofonra verte vissza, ezzel növelve az irányérzékenységét. Korszerűbb típusokban a parabola szállítás előtt összecsukható (mint egy kis esernyő). 
És akkor még nem beszéltünk olyan titkosszolgálati eszközről, például ami infravörös fényt bocsát egy helyiség ablakára, és a visszavert fény detektálásával rekonstruálja a helyiségben hallható hangokat... 
misibacsi*üzenet 2021. november 4., 11:50 (CET)
thread_title:  Lektor sablon, 2021-11-04 - vezeték nélküli technika